
Кутдусова Розалина “Сугышлар тынсын” шигыре
Сугышлар күптән тынды…

Кайгылар онытылды…

Сугыш күргән ветераннар

Санарлык кына калды.

Әй, минем туган ягым!

Мәңге күрмә сугыш газабын,

Күгең булсын аяз,җирең булсын тыныч —

Күтәрербез калганын.
Зәп-зәңгәр булсын илем күкләре,

Чип-чиста булсын аның сулары

Сайрап торсыннар бәхет кошлары,

Ак җәймә булсын барыр юллары.

Әй, минем туган ягым!

Мәңге күрмә сугыш газабын,

Күгең булсын аяз,җирең булсын тыныч —

Күтәрербез калганын.
Мәктәптә барсын бары укулар,

Тыныч булсыннар безнең йокылар.

Сугыш утын күрмәсен балалар,

Балаларын югалтмасын газиз аналар!

Әй, минем туган ягым!

Мәңге күрмә сугыш газабын,

Күгең булсын аяз,җирең булсын тыныч —

Күтәрербез калганын.
